Katedralen i Santa Fe
**Edwin Vincent Byrne** (født 9. august 1891 i Philadelphia i USA, død 25. juli 1963 i Santa Fe i New Mexico) var en amerikansk katolsk geistlig og erkebiskop av Santa Fe i New Mexico.

Liv og virke
------------

### Bakgrunn

Edwin V. Byrne var sønn av Francis Charles og Anna (*née* Carroll) Byrne.

### Prest

Han studerte filosofi og katolsk teologi ved *St. Charles Borromeo Seminary* i Overbrook ved Philadelphia ble presteviet den 22. mai 1915 av erkebiskopen av Philadelphia, Edmond Francis Prendergast.

Han ble først satt inn i menighetssjelesorgen i *Our Lady of Lourdes Church Parish* i Philadelphia til 1917. Det året gikk USA inn i Første verdenskrig, og da ble prest i United States Navy.

**Filippinene:** Fra 1920 til 1923 var han sekretær til biskop James Paul McCloskey av bispedømmet Jaro på Filippinene. Han ble utnevnt til generalvikar for Jaro i 1923.

### Biskop av Ponce

Den 23. juni 1925 utnevnte pave Pius XI ham til første biskop av det nyopprettede bispedømmet Ponce i Puerto Rico. Erkebiskopen av Philadelphia, kardinal Denis Joseph Dougherty, bispeviet ham den 30. november samme år; medkonsekratorer var biskopen av Wheeling, John Joseph Swint, og hjelpebiskopen i Scranton, Andrew James Louis Brennan.

### Biskop av San Juan de Puerto Rico

Etter at erkebiskop Jorge José Caruana ble utnevnt til apostolisk nuntius til Mexico, ble Byrne utnevnt av Pius XI den 8. mars 1929 til biskop av San Juan de Puerto Rico.

### Erkebiskop av Santa Fe

Den 12. juni 1943 utnevnte pave Pius XII ham til erkebiskop av Santa Fe. Under sin 20 år lange ledelse der, forestod han byggingen av mange kirker og skoler, og fikk bygd opp sekulærpresteskapet. I 1958 skapte han dekret om at ingen katolsk pike fikk opptre i badedrakt i skjønnhetstevlingen Miss New Mexico nasjonal oppsikt og kontrovers; han trakk aldri tilbake forbudet. Han fordømte et «rett-til-arbeid»-lovforslag som ble vurdert av delstatens lovgivende forsamling. Han forbød også katolske *High-School*-studenter, og beskrev *«going steady, keeping steady company, necking and kissing»* som «hedensk» praksis.

Han deltok på første sesjon av Det andre Vatikankonsil i 1962.

Erkebiskop Byrne fikk et galleblæreattakk 21. juli 1963 og ble innlagt på *St. Vincent Hospital* to dager etter. Han ble operert for fjerning av galleblæren den 26. juli, men døde senere samme dag.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santorio (1532-1602) \*bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Erkebiskop Enrico Enríquez (1701-1756) \*1743
* Erkebiskop Manuel Quintano Bonifaz (1698-1774) \*1749
* Kardinal Buenaventura Córdoba Espinosa de la Cerda (1724-1777) \*1761
* Kardinal Giuseppe Maria Doria Pamphilj (1751-1816) \*1785
* Pave Pius VIII (1761-1830) \*1816
* Pave Pius IX (1792-1878) \*1827
* Kardinal Raffaele Monaco La Valletta (1827-1896) \*1874
* Kardinal Francesco di Paolo Satolli (1839-1910) \*1888
* Kardinal Denis Joseph Dougherty (1865-1951) \*1903
* Erkebiskop *Edwin Vincent Byrne* (1891-1963) \*1925

Referanser
----------

1. 1 2 3 4  Curtis, Georgina Pell (1961). *The American Catholic Who's Who*. XIV. Grosse Pointe, Michigan: Walter Romig.
2. 1 2 3 4 5  «Archbishop Edwin V. Byrne, 71, Of Santa Fe Diocese Is Dead». *The New York Times*. 27. juli 1963.
3. ↑  «Archbishop v. Redhead». *Time*. 20. juli 1959. Arkivert fra originalen 1. februar 2011. Besøkt 13. august 2022.
4. ↑  «The Bathing-Suit Issue». *Time*. 27. juli 1959. Arkivert fra originalen 1. februar 2011. Besøkt 13. august 2022.
5. ↑  «The Way to Dishonor». *Time*. 21. oktober 1957. Arkivert fra originalen 1. november 2011. Besøkt 13. august 2022.
6. ↑  www.catholic-hierarchy.org byrnee, lest 13. august 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy
 |